Lôna

Na lôna  est un brès d’un fllevo que réste en retrèt du liét principâl. El est alimentâye en égoua per enfiltracion dês la napa de glliére ou ben tot drêt per lo fllevo en temps d’égouâna. Son traciê et sa morfologia pôvont adonc fôrt èvoluar desot la pouessience des verèts et la quantitât de dèpôts dèplaciês.

« Lôna » est un tèrmo arpetan  que vint du gèrmanico *lûhno (« gôlye ») « lône s. f. », dedens Dictionnaire de parler lyonnais, sus lo seto parlerlyon.free.fr (viu lo 29 de septembro 2022).. Il ére empleyê ren que por lo Rôno u comencement mas s’est pués ètendu a d’ôtros cors d’égoua coment l’Isera. Il est sinonimo du tèrmo « bouère », empleyê por Lêre et l’Aliér en angevin et galô.

Prèjont de brotél (ècrit avouéc la tèrmenèson -iôs a Liyon por lo quartiér des Brotiôs Jean Pelletier, « Connaître son arrondissement, le 6e », Éditions lyonnaises d’art et d’histoire, 1999, 9., de la varianta liyonêsa brotiô, prononciê  ou  a Liyon) por dèsignér los ilats égouanâblos et en constanta èvolucion formâs per les lônes. Les vorgenes (vorgena, un dèrivâ de vorge, que vint du gôlouès *worrike, cen vôt dére « vilyon, avanc, osiér, sôge ») Colette Dondaine, « Trésor étymologique des mots de la Franche-Comté », Éd. S.L.R., 2002. dèsignont los endrêts yô que pousse la vorge (sôge), vègètacion caractèristica de les lônes et des brotéls.

 Los cors d’égoua qu’ant de lônes  
figura|gôche|350px|Na lôna rèhabilitâye a Guilyerand-les-Granges.
Lo Rôno. Y at més de 250 lônes d’importance variâbla, per ègzemplo : la lôna de la Chârma a Balan, la lôna de Jonâjo a Jonâjo

L’Isera. Per ègzemplo : lo plan d’égoua de les Lônes de Pont-Charrâ avouéc la Grand-Lôna et la Petiôta-Lôna

 Vêre avouéc 
 Articllos liyês 
 Viely Rôno
 Ila de la Platiére

 Notes et rèferences 
 Notes 

 Noms d’endrêt 

 Vocabulèro 

 Rèferences 
 — Principâles 
  Domenico Stich, Francoprovençal. Proposition d’une orthographe supra-dialectale standardisée , Tèsa de doctorat, Univèrsitât Paris-Sorbona, 2001, 1206 et 1353.
  Domenico Stich, Dictionnaire francoprovençal-français et français-francoprovençal, Tonon, Le Carré, 2003, 89 et 248.
  Rogiér Verèt, Dikchonéro Fransé - Savoyâ - Dictionnaire Français - Savoyard , 10 èdicion reviua et ôgmentâ, 2023, 2062.

 — Suplèmentères 

Catègorie:Rôno (fllevo)
Catègorie:Geografia de l’Ôvèrgne-Rôno-Ârpes